De nærmeste konkurrenter fra Aarhus Fremad hjalp nemlig ufrivilligt til, da de samme dag tabte 2 - 0 til Varde. Så sejren på 1 - 0 over Tjørring kan vise sig endog meget vigtig. Blokhus FC fører 2. division Vest med 59 point - fem point foran Aarhus Fremad. Lindholm var ligeledes i kamp lørdag ude mod Næsby: her tabte nordjyderne 3 - 0, og ligger dermed på en 11. plads, kun to point over nedrykningstregen. Der resterer fem spillerunder i denne sæson.
Med sejr lørdag hjemme over Tjørring bliver drømmen om oprykning til 1. division mere og mere virkelig for Blokhus.